Abu Hamza al-Masri
Abu Hamza al-Masri (; Aleksandrija, 15. 4. 1958. – ), egipatski aktivist i radikalni vahabijski imam iz londonske džamije Finsbury Park, osuđen 2015. na doživotan zatvor zbog podrške terorizmu.

Biografija 
Abu Hamza je rođen 1958. kao Mustafa Kamel Mustafa u Aleksandriji, gradu u tadašnoj Ujedinjenoj Arapskoj Republici odnosno današnjem Egiptu. Godine 1979. preselio se u Ujedinjeno Kraljevstvo gdje je studirao građevinarstvo na Politehničkom koledžu u Brightonu. Tokom 1980-ih se politički radikalizirao i 1987. poslije sastanka s Abdulahom Azamom priključio se mudžahedinima u Afgansko-sovjetskom ratu. Prilikom baratanja s eksplozivom u jednoj pakistanskoj bazi, izazvao je incident u kojem se izgubio obje ruke i lijevo oko, no neposredno kasnije tvrdio je da je obogaljen prilikom borbi sa Sovjetima. Godine 1993. vratio se u Englesku na liječenje, nakon čega se angažirao i u ratu u Bosni i Hercegovini. Od 1997. počinje raditi kao imam u londonskoj džamiji Finsbury Park i notornu reputaciju stekao je zbog veličanja terorističkih napada u Rusiji 1999. i Sjedinjenim Državama 2001. godine, odnosno otvorene podrške salafističkom džihadizmu. Godine 2004. britanske vlasti uhapsile su ga zbog povezanosti s terorizmom i 2006. osudile na sedam godina zatvora. Godine 2012. nakon duge pravne bitke izručen je Sjedinjenim Državama i 2014. počelo mu je novo suđenje u New Yorku. U januaru 2015. američko pravosuđe osudilo ga je na doživotnu kaznu zatvora bez mogućnosti pomilovanja, koju izdržava u MCFP Springfield.

Vanjske veze 

  Abu Hamza profile, BBC News
  Case of Babar Ahmad and others v. The United Kingdom

Biografije, Egipat
Britanski aktivisti
Biografije, Rat u Bosni i Hercegovini
Salafizam
Biografije, Aleksandrija